Odense Adresse-Contoirs Efterretninger, 1847-10-28
Om de Baadesgaardske Skove hedder det i "Lollandsp." fra Maribo: Vi have tidligere anmeldt, at ved den sidst afholdte Auction over de kongel. Baadesgaardske Skove her i Lolland, blev Kjøbmd. Kruuse. i Nyborg Høistbydende med 51,000 Rbd.; men nu høre vi, at Den der mødte og underskrev - som det heed, paa Kruuses Vegne, ikke havde Fuldmagt. Det hedder endvidere, at Kruuse ikke anseer sig forpligtet og derfor negter at opfylde det saaledes gjorte Bud. J Ugen til den 25 ds. indførtes til Kjøbenhavn 16,920 Tdr. Kornvarer, der udførtes 3158 Tdr. J "Dannevirke, hedder det i en Artikel og Cholera: "Tilforladelige Beretninger fra Orienten lære os, at Muhamedanerne angribes mindre af Cholera end Russerne, og Aarsagen dertil er: Reenlighed og Orden, en efter Aarstiden passende Klædedragt og Maadeholdenhed i Spise og Drikke. Disse Momenter - i Forening med Bortkasten af al Frygt og Ængstelse - bør ingenlunde forblive upaaagtede ved dens Nærmelse. - At der fra høiere Steder itide vil blive gjort passende Foranstaltninger til Modtagelsen af denne Gjæst, ere vi overbeviste om. Skulde den nogensinde vide at skaffe sig Jndpas her, da lad Afspærringen af den Syge fare, men plei og sørg for ham paa det bedste, stræb betids at skaffe den Fattige ikke alene Lægens Hjælp, men og den nødvendige Pleie! Det er ikke nok, at Lægen kan gratis række den Syge den nødvendige Medicin, men - læg Eder det paa Hjerte, J medfølende Bestyrere af Kommuner og Fattigvæsen! - forsyn den syge Fattige med det nødvendige Linned, Senge, Klædningsstykker, Spise og Varme. Dog ogsaa for de Sunde bør der under en Epidemie sørges; lad saavel den Rige som den Fattige sættes i Kundskab om, hvor Lægehielp vil være paa rede Haand Dag og Natinddeel i dette Øiemeed hver By i Distrikter efter Lægernes Antal, giv den Fattige Arbeide og Beskjæftigelse; indret Kogeanstalter til Uddeling af passende og kraftige Næringsmidler, forsyn dem med Klædninger, Sengetepper og Brændsel! Alt dette fordrer vistnok Pengeopoffrelser, men vi troe at kunne af Erfaring, hentede fra andre Steder - forsikkre, at de ikke ville forblive unyttige og uden Frugter, idet vi mene, at vi da ville blive befriede for lignende Optrin af Almuen, som dem, der fandt Sted i Paris og mange andre Byer, da Cholera gjæstede disse Odense. Man har allerede længe kunne mærke, at Separatisterne i Hertugdømmerne beredte sig til at lægge alle mulige Hindringer iveien for Udførelsen af den flensborgske Jernbane, hvilket ogsaa den fyenske Kommittee har antydet i sit sidste Avertissement (see Tirsdagsaavisen). At denne Frygt ikke er ugrundet, bliver med hver Dag mere indlysende og saa paafaldende det end lyder, viser det sig, at det især er et Parti i selve Flensborg, som arbeider paa at sprænge Banen, - det bedste Beviis paa, at dens Modstandere kun drives af Partihensyn, da dens Fordeelagtighed for deres egen By i ethvert Fald er uimodsigelig. Vi meddele her en Artikel af "Flensb. Zeit." for 25ds, der giver et godt Jndblik i disse Jntrigers Sammenhæng: "Efter sikker Forlydende have i en Forsamling, som flere af Banens Actionairer nylig have afholdt, nogle af samme underskrevet en saakaldet Protest i den Mening, at de ved et saadant intetsigende Dokument kunde løse sig fra den indgaaede Forbindtlighed. Generalforsamlingens Protokol af 30 Juni d. A. siger bogstaveligt: "at Udskud og Direktion havde besluttet, at den sidste i de nærmeste o Maaneder skulde forsøge at anbringe de vakant blevne Actier." Dette er blevet nøiagtigen opfyldt fra Directionens Side og Forsøget har bragt et saa gunstigt Resultat, at Planens Udførelse neppe mere er underkastet Tvivl. Den Jndvending, at Directionen ikke havde opfyldt sit Løfte med Hensyn til de vacant blevne Aktiers Anbringelse, er altsaa et reent Opspind uden Retskraft. Jfølge Protokollen stillede Hr. Senator Holst (tidligere en Ven af Foretagendet) det Andragende: "at det skulde sættes under Afstemning, at der i en til dette Øiemeed sammenkaldt overordentlig Generalforsamling skulde diskuteres og tages en Beslutning om Selskabets Opløsning." Andragendet forkastedes med 101 mod 40 St., efter hvilken Forkastelse det er indlysende, at Directionen ikke er berettiget, meget mindre forpligtet til at sammenkalde en Generalforsamling for at diskutere om Opløsningen, samt at den hist og her forekommende modsatte Anskuelse om en saadan Pligt paa ingen Maade kan opretholdes. Action. H. R. Walther androg paa: "at der efter 3 Maaneder skulde sammenkaldes en ny Forsamling, over hvilket Andragende Udskudet, da det ved den Direktionen overdragne Kommission i Overeensstemmelse med den oplæste Protokol (af 30 Juni) maatte betragtes som absolveret, nægtede Afstemningen, navnlig ogsaa, fordi da af Repræsentanterne selv vilde sammenkaldes en overordentlig Generalforsamling. De 3 Maaneder ere forløbne og Repræsentanterne have løst deres Ord, idet en Generalforsamling er bleven sammenkaldet (til den 17 Decbr. d. A.). Direction og Udskud have altsaa strængt efterlevet Protocollen af 30 Juni og deres Forhold afgiver ikke den ringeste Rets grund til at befrie sig fra de indgaaede Forbindtligheder. Bladet bringer derpaa den Efterretning, der tillige kan tjene som Advarsel, at de Actionairer i Flensborg, der nægte at betale, altsaa ikke ville honorere deres Vexler, ikke skulle søges i Masse, men hver for sig, saa at Omkostningerne ikke vilde blive fordeelte paa Alle, men træffe hver Enkelt. - Det er iøvrigt den noksom bekjendte Separatist, Advocat Bremer, der leder Banens Modstandere og optræder som afgjort Fjende mod sin egen Byes Jnteresse.